তামিলনাড়ুতে SIR বয়কট ১৫ হাজারের বেশি রাজস্ব বিভাগের কর্মীর

ওয়েবডেস্ক- SIR আর বিরোধিতায় চাঞ্চল্য তামিলনাড়ুতে (Tamilnadu)। এবার রাজস্ব বিভাগের (Revenue staff) প্রায় ১৫ হাজারের বেশি এসআইআর বয়কটের (SIR Boycott) ডাক দিয়েছে। তামিলনাড়ুর বিভিন্ন রাজস্ব কর্মকর্তাদের সংগঠন ফেডারেশন (FERA) জানিয়েছে যে, পূর্ব ঘোষণা অনুযায়ী মঙ্গলবার থেকে ১৮,৫০০ রাজস্ব কর্মী সমস্ত বিশেষ নিবিড় সংশোধন (SIR) সম্পর্কিত কাজ বয়কট শুরু করেছেন। যদিও FERA জানিয়েছে যে এর ফলে তামিলনাড়ু জুড়ে SIR-এর কাজ উল্লেখযোগ্যভাবে ব্যাহত হয়েছে।

বয়কটের প্রভাব আগামী দিনে আরও তীব্র হবে কারণ মুলতুবি কাজগুলি আরও বাড়বে। এদিকে ঊর্ধ্বতন কর্মকর্তারাদের যুক্তি SIR-এর কাজগুলি মোটামুটি স্বাভাবিকভাবেই চলছে। এই বয়কটের ফলে কর্পোরেশনগুলিতে এসআইআর কাজ ঠিকমতো হলেও, বাকি বেশ কয়েকটি জায়গায় এর প্রভাব পড়েছে।

এই বয়কটের কারণ হিসেবে FERA জানিয়েছে, মাত্রাতিরিক্ত কাজের চাপ, কাজের কোনও নির্দিষ্ট সময় সীমা নেই, ঠিক মতো প্রশিক্ষণের দেওয়া হয়নি, কাজের জন্য লোকের সংখ্যা কম ও আর্থিক কারণ।

আরও পড়ুন- আচমকা মণিপুর সফরে যাচ্ছেন মোহন ভাগবত

FERA-এর রাজ্য কো অর্ডিনেটর এম পি মুরুগাইয়াঁ জানিয়েছেন, রাজস্ব সচিব পি আমুথা এবং রাজস্ব প্রশাসনের কমিশনার এম সাইকুমার সংঠনের প্রতিনিধিদের সাথে দেখা করেছেন। তিনি বলেন, তারা আশ্বাস দিয়েছেন যে তারা ৪ ডিসেম্বরের পরেও গণনার সময়সীমা বাড়ানোর জন্য FERA-এর দাবি ভারতের নির্বাচন কমিশনের কাছে পৌঁছে দেবেন। কারণ এই বিষয়ে শুধুমাত্র কমিশনই সিদ্ধান্ত নিতে পারে। মুরুগাইয়াঁ জেলা প্রশাসনকে কর্মীদের প্রতিদিন রাত ১ টা পর্যন্ত চাপ না দেওয়ার প্রতিশ্রুতি দিয়েছেন। মুরুগাইয়াঁ জানিয়েছেন, আমরা লিখিতভাবে আশ্বাস চেয়েছি। আমরা বুধবারও SIR কাজ বয়কট চালিয়ে যাব। তিনি বলেন, কুম্ভকোনামে বুথ লেভেল অফিসার হিসেবে নিযুক্ত একজন অঙ্গনওয়াড়ি কর্মী নিজেকে শেষ করে দেওয়ার চেষ্টা করেছিলেন। মুরুগাইয়াঁ বলেন, রাজ্যের প্রচুর সংখ্যক শিক্ষকদের বিএলও কাছে নিযুক্ত করা হয়েছে, তার পরেও রাজস্ব বিভাগের ঘাড়ে এই কাজ চাপিয়ে দেওয়া হচ্ছে।

মাদুরাই, বিরুধুনগর, ডিন্ডিগুল এবং কন্যাকুমারীর মতো জেলাগুলিতে রাজস্ব কর্মকর্তারা জানিয়েছেন যে ৩০০ থেকে ৫০০ জন কর্মচারী SIR-এর কাজ বর্জন করেছেন। তিরুচিতে, ফেডারেশনের সঙ্গে যুক্ত ২৫৪৩ জনের মধ্যে ১৪০০ বিএলও কাজেই আসেনি।

দেখুন আরও খবর-